CELEX: 32010R0596
Language: sk
Date: 2010-07-07 00:00:00
Title: Nariadenie Komisie (EÚ) č. 596/2010 zo 7. júla 2010 , ktorým sa z dôvodu pristúpenia Bulharska a Rumunska upravuje nariadenie (ES) č. 1019/2002 o obchodných normách na olivový olej

8.7.2010   
            
            
               SK
            
            
               Úradný vestník Európskej únie
            
            
               L 173/27
            
         NARIADENIE KOMISIE (EÚ) č. 596/2010
   zo 7. júla 2010,
   ktorým sa z dôvodu pristúpenia Bulharska a Rumunska upravuje nariadenie (ES) č. 1019/2002 o obchodných normách na olivový olej
   EURÓPSKA KOMISIA,
   so zreteľom na Zmluvu o pristúpení Bulharska a Rumunska,
   so zreteľom na Akt o pristúpení Bulharska a Rumunska, a najmä na jeho článok 56,
   keďže:
   
               (1)
            
            
               Z dôvodu pristúpenia Bulharskej republiky a Rumunska k Európskej únii je potrebné urobiť technickú úpravu nariadenia Komisie (ES) č. 1019/2002 (1).
            
         
               (2)
            
            
               V článku 9 ods. 1 druhom pododseku nariadenia (ES) č. 1019/2002 sa ustanovuje, že členské štáty oznámia Komisii najneskôr do 31. decembra 2002 nevyhnutné opatrenia vrátane tých, ktoré sa týkajú systému pokút, na zabezpečenie dosiahnutia súladu s týmto nariadením. Aby sa Bulharsku a Rumunsku umožnilo splniť túto požiadavku, je potrebné pre tieto štáty stanoviť dátum po ich pristúpení.
            
         
               (3)
            
            
               Nariadenie (ES) č. 1019/2002 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V článku 9 ods. 1 nariadenia (ES) č. 1019/2002 sa dopĺňa tento pododsek:
   
      „Bulharsko a Rumunsko oznámia Komisii opatrenia uvedené v prvom pododseku najneskôr do 31. decembra 2010 a zmeny a doplnky k uvedeným opatreniam do konca mesiaca nasledujúceho po mesiaci, v ktorom boli prijaté.“
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 155, 14.6.2002, s. 27.